ผมอยากรู้ว่า อาการแน่นจุกๆ ของท้องด้านขวามันคืออะไร เหรอครับไปหาก็บอกกรดในกระเพาะเยอะ พอได้ยามากินก็แน่นเหมือนเดิมแต่อาการมันไม่ได้ปวดนะครับ มีแต่อึดอัดน่ะครับ.
สวัสดีค่ะ การวินิจฉัยที่เป็นไปได้-ท้องอืดจากมีลมหรือน้ำในช่องท้อง-ลำไส้อักเสบ-ลำไส้อุดตัน มักเกิดในผู้ที่เคยผ่าตัดหน้าท้องมาก่อน จะคลื่นไส้ ไม่ถ่าย ไม่ผายลม-ตับอักเสบ อาจมีตัวเหลือง ตาเหลือง มีไข้ร่วมด้วย-มีนิ่วในถุงน้ำดีหากปวดเด่นที่ด้านขวา โอกาสจะเป็นเรื่องกระเพาะอาหารอักเสบมีน้อยค่ะการดูแลตัวเองเบื้องต้นหลีกเลี่ยงการรับประทานอาหารมื้อใหญ่ๆ ไม่กินแล้วนอนลงทันที ขับถ่ายทุกวันให้เป็นเวลา พยายามลุกเดินบ่อยๆให้ลำไส้บีบตัวทำงานได้ดี หลีกเลี่ยงอาหารที่มีแก๊ซมากหากมีอาการท้องอืดมาก คลื่นไส้ กินได้น้อย มีไข้ ไม่ถ่าย ไม่ผายลมเลย ควรไปพบแพทย์เพื่อทำเอ็กซเรย์หน้าท้องดูว่ามีอาการลำไส้อุดตันหรือไม่ ซึ่งเป็นภาวะอันตรายควรได้รับการดูแลใกล้ชิดในรพ.ถ้าเป็นภาวะท้องอืดธรรมดาอาการมักจะค่อยๆดีขึ้นได้เองภายใน 1-2 วันค่ะ